શિવકાશીના મિડલક્લાસ પરિવારમાં જન્મેલી શ્રીએ ઈ.સ. 1969માં માત્ર ચાર જ વર્ષની ઉંમરે એક્ટિંગ ડૅબ્યુ કરેલું. ‘તુનૈવન’ નામની એ ફિલ્મ ટિપિકલ ધાર્મિક ફિલ્મ હતી. પછી એણે ક્યારેય બ્રેક લીધો જ નહીં. આજે પાછું વળીને એની ફિલ્મોગ્રાફી અને રિલીઝ થયેલી ફિલ્મોનાં વર્ષ ચૅક કરીએ તો સડક થઈ જઇએ. એક જ વર્ષમાં 10-12-15 ફિલ્મો? એણે બાળપણ ક્યારે માણ્યું હશે? ભારતના કરોડો યુવાનો જેને પોતાની ડ્રીમગર્લ માનતા હશે એણે પોતાની યુવાની માણી હશે ખરી?